**Teave äriseadustiku § 287, § 293 lg 2 ja lg 21 ning § 2931 lg 3 ja 4 nimetatud õiguste kohta**

Aktsionäril on õigus üldkoosolekul saada juhatuselt teavet aktsiaseltsi tegevuse kohta. Juhatus võib keelduda teabe andmisest, kui on alust eeldada, et see võib tekitada olulist kahju aktsiaseltsi huvidele. Aktsionär võib juhul, kui juhatus keeldub teabe andmisest, nõuda, et tema nõudmise õiguspärasuse üle otsustaks aktsionäride üldkoosolek, või esitada üldkoosoleku toimumisest alates kahe nädala jooksul hagita menetluses kohtule avalduse juhatuse kohustamiseks teavet andma (äriseadustiku § 287). Aktsionärid, kelle aktsiatega on esindatud vähemalt 1/20 aktsiakapitalist, võivad nõuda täiendavate küsimuste võtmist korralise üldkoosoleku päevakorda, kui vastav nõue on esitatud hiljemalt 15 päeva enne üldkoosoleku toimumist (äriseadustiku § 293 lõige 2). Samaaegselt päevakorra täiendamise nõudega tuleb esitada aktsiaseltsile iga täiendava küsimuse kohta otsuse eelnõu või põhjendus (äriseadustiku § 2931 lõige 3). Aktsionärid, kelle aktsiatega on esindatud vähemalt 1/20 aktsiakapitalist, võivad aktsiaseltsile esitada iga päevakorrapunkti kohta otsuse eelnõu. Nimetatud õigust ei või kasutada hiljem kui kolm päeva enne üldkoosoleku toimumist, see on mitte hiljem kui 11.oktoobril 2019 (äriseadustiku § 2931 lõige 4). Küsimusi üldkoosoleku päevakorrapunktide kohta saab esitada e-posti aadressil torfinn.losvik@skano.com

**Teave esindaja määramise ja volituste tagasivõtmise korra kohta äriseadustiku § 2941 lõike 1 punkti 4 ja § 297 lõike 41 alusel**

Skano Group AS kodulehel www.skano.com on avaldatud blanketid, mida kasutades on aktsionäril võimalik määrata esindaja oma õiguste teostamiseks korralisel üldkoosolekul ja tühistada aktsionäri antud volikiri. Esindaja määramise kord Skano Group AS kodulehel olev volikirja blankett tuleb täita nõutud andmetega, allkirjastada aktsionäri või aktsionäri esindaja poolt ja anda esindajale, kes esitab selle (koos muude vajalike dokumentidega, mis on nimetatud üldkoosoleku kokkukutsumise teates) üldkoosolekul Skano Group AS juhatusele osalemise registreerimiseks. Aktsionäril on võimalik esitada volikiri ka elektrooniliselt või kirjalikult. Digitaalselt allkirjastatud volikiri tuleb edastada eposti aadressil group@skano.com. Kirjalikult allkirjastatud volikiri tuleb saata postiga Skano Group AS juhatuse liikmele Torfinn Losvik’le, Suur-Jõe 48, Pärnu 80042 või tuua isiklikult kohale Skano Group AS kontorisse eespool nimetatud aadressile. Digitaalselt või kirjalikult allkirjastatud volikiri tuleb esitada hiljemalt 11.10.2019 (k.a.). Juhul kui eespool nimetatud volikiri ei ole täielikult täidetud või ei ole esitatud nõutud viisil, on Skano Group AS-il õigus jätta esitatav volikiri tähelepanuta. Esindaja volituste tagasivõtmise kord Skano Group AS kodulehel olevat esindaja volituste tagasivõtmise teate blanketti kasutades on võimalik esindaja volitusi tagasi võtta. Blankett tuleb täita nõutud andmetega, allkirjastada aktsionäri või aktsionäri esindaja poolt ning edastada elektrooniliselt või kirjalikult Skano Group AS-ile. Digitaalselt allkirjastatud volituste tagasivõtmise teade tuleb edastada e-posti aadressil group@skano.com. Kirjalikult allkirjastatud volituste tagasivõtmise teade tuleb saata postiga Skano Group AS-i juhatuse liikmele Torfinn Losvik’le, SuurJõe 48, Pärnu 80042 või tuua isiklikult kohale Skano Group AS-i kontorisse eespool nimetatud aadressile. Digitaalselt või kirjalikult allkirjastatud volituste tagasivõtmise teade tuleb esitada hiljemalt 11.10.2019 (k.a.). Juhul kui eespool nimetatud volituste tagasivõtmise teade ei ole täielikult täidetud või ei ole esitatud nõutud viisil, on Skano Group AS-il õigus jätta esitatav volituste tagasivõtmise teade tähelepanuta. Küsimuste korral palun pöörduge Skano Group AS-i juhatuse liikme Torfinn Losvik’u poole torfinn.losvik@skano.com, tel 56 99 09 88.